Document ID: 32001D0641

Komisijas Lēmums
(2001. gada 20. augusts),
ar kuru groza Lēmumu 95/454/EK, ar ko paredz īpašus nosacījumus, kuri reglamentē Dienvidkorejas izcelsmes zvejniecības produktu ievešanu
(izziņots ar dokumentu Nr. C(2001) 2554)
(Dokuments attiecas uz EEZ)
(2001/641/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. panta 5. punktu,
tā kā:
(1) 1. pantā Komisijas 1995. gada 23. oktobra Lēmumā 95/454/EK, ar ko paredz īpašus nosacījumus, kuri reglamentē Dienvidkorejas izcelsmes zvejniecības un akvakultūras produktu ievedumus [3], kurā jaunākie grozījumi izdarīti ar Lēmumu 1999/401/EK [4], ir noteikts, ka Dienvidkorejas kompetentā iestāde, kas pārbauda un apstiprina zvejniecības un akvakultūras produktu atbilstību Direktīvas 91/493/EEK prasībām, ir Jūras lietu un zivsaimniecības ministrija - Valsts zvejniecības produktu inspekcijas iestāde.
(2) Pēc Dienvidkorejas valdības pārstrukturēšanas kompetentā iestāde, kas izsniedz veselības sertifikātus zvejniecības produktiem, ir Valsts zvejniecības produktu kvalitātes pārbaudes dienests. Šī jaunā iestāde spēj efektīvi pārbaudīt spēkā esošo tiesību aktu piemērošanu. Tādēļ ir jāgroza kompetentās iestādes nosaukums, kas minēts Lēmumā 95/454/EK, un veselības sertifikāta paraugs, kas iekļauts minētā lēmuma A pielikumā.
(3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 95/454/EK groza šādi:
1. Lēmuma 1. pantu aizstāj ar šādu:
"1. pants
Dienvidkorejas kompetentā iestāde, kas pārbauda un apstiprina zvejniecības un akvakultūras produktu atbilstību Direktīvas 91/493/EEK prasībām, ir Valsts zvejniecības produktu kvalitātes pārbaudes dienests.";
2. Lēmuma 3. panta 2. punktu aizstāj ar šādu punktu:
"2. Sertifikātā ir jānorāda Valsts zvejniecības produktu kvalitātes pārbaudes dienesta pārstāvja vārds, statuss, paraksts un oficiālais zīmogs krāsā, kas atšķiras no citu vizēšanas atzīmju krāsas.";
3. Lēmuma A pielikumu aizstāj ar šā lēmuma pielikumu.
2. pants
Šis lēmums stājas spēkā 45 dienas pēc tā publicēšanas Eiropas Kopienu Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2001. gada 20. augustā

Labels: 0
3
18
6